แอร์เอเชียลุยอู่ตะเภา
(โทนี เฟอร์นานเดส),นายสมคิด จาตุศรีพิทักษ์ รองนายกรัฐมนตรี กล่าวภายหลังหารือกับนายโทนี เฟอร์นานเดส ประธานเจ้าหน้าที่บริหาร กลุ่มสายการบินแอร์เอเชีย ว่า หลังจากที่พระราชบัญญัติเขตพัฒนาพิเศษภาคตะวันออก (พ.ร.บ.อีอีซี) มีผลบังคับใช้แล้ว นายโทนี เฟอร์นานเดส ได้เดินทางมายืนยันว่าแอร์เอเชียต้องการจะลงทุนในไทยอย่างแน่นอน โดยให้ความสำคัญไทยเป็นสำนักงานใหญ่ของภูมิภาค หรือเฮดควอเตอร์ โดยจะลงทุนในกิจการศูนย์ซ่อมอากาศยาน หรือเอ็มอาร์โอ และขอให้ไทยลดค่าธรรมเนียมการใช้สนามบินที่อู่ตะเภาลง จึงได้ให้ไปคำนวณว่าจะมีนักท่องเที่ยวเพิ่มขึ้นปีละเท่าไหร่ เพื่อนำมาประกอบการตัดสินใจในเรื่องนี้ และในอนาคตสายการบินราคาประหยัด หรือโลว์คอสต์ของไทย คือนกแอร์ อาจจะร่วมมือกับแอร์เอเชียได้ โดยไม่ต้องเป็นคู่แข่งกัน,ด้านนายโทนี เฟอร์นานเดส ประธานเจ้าหน้าที่บริหาร กลุ่มสายการบินแอร์เอเชีย กล่าวว่า แอร์เอเชียมีแผนจะลงทุนสร้างศูนย์ซ่อมอากาศยานร่วมกับหุ้นส่วนที่มีความเชี่ยวชาญซ่อมอากาศยาน ที่สนามบินอู่ตะเภา วงเงินลงทุน 150 ล้านเหรียญสหรัฐฯ หรือประมาณ 4,500 ล้านบาท (30 บาทต่อเหรียญสหรัฐฯ) เพื่อดูแลเครื่องบินของแอร์เอเชียซึ่งปัจจุบันมีประมาณ 200 ลำทั้งที่อยู่ในไทย มาเลเซีย อินโดนีเซีย ฟิลิปปินส์และอินเดีย และในอนาคตจะขยายเป็น 300-350 ลำ รวมถึงสายการบินอื่นที่จะมาใช้บริการด้วย ซึ่งหากได้รับการอนุมัติจะดำเนินการเสร็จภายใน 12 เดือน.
นายสมคิด จาตุศรีพิทักษ์ รองนายกรัฐมนตรี กล่าวภายหลังหารือกับนายโทนี เฟอร์นานเดส ประธานเจ้าหน้าที่บริหาร กลุ่มสายการบินแอร์เอเชีย ว่า หลังจากที่พระราชบัญญัติเขตพัฒนาพิเศษภาคตะวันออก
แอร์เอเชีย,โทนี เฟอร์นานเดส,สมคิด จาตุศรีพิทักษ์,สนามบินอู่ตะเภา,อีอีซี,ข่าวทั่วไป